తెలంగాణలో మహిళా తహసీల్దార్ దారుణహత్య WATCH LIVE TV
లంకతో చివరి వన్డేకి శిఖర్ ధావన్ దూరం..?
శ్రీలంకతో ఆదివారం జరగనున్న చివరి వన్డేకి భారత ఓపెనర్ శిఖర్ ధావన్ దూరం కానున్నాడు. ధావన్ తల్లి ఆరోగ్య పరిస్థితి
TNN | Updated:
Sep 2, 2017, 07:27PM IST
శ్రీలంకతో ఆదివారం జరగనున్న చివరి వన్డేకి భారత ఓపెనర్ శిఖర్ ధావన్ దూరం కానున్నాడు. ధావన్ తల్లి ఆరోగ్య పరిస్థితి ఆందోళనకరంగా ఉండటంతో శ్రీలంక నుంచి ఈ ఓపెనర్ భారత్&zwnj;కి పయనమైనట్లు వార్తలు వస్తున్నాయి. ఇటీవల టెస్టులతో పాటు వన్డేల్లోనూ పరుగుల వరద పారించిన ధావన్.. ప్రస్తుతం జట్టులో సుస్థిర స్థానం సంపాదించుకున్నాడు. ఈ చివరి వన్డే అనంతరం భారత్ బుధవారం ఏకైక టీ20 మ్యాచ్&zwnj; కూడా లంకతో ఆడనుంది.
ధావన్ దూరమైతే.. అతని స్థానంలో అజింక్య రహానె తుది జట్టులోకి వచ్చే అవకాశం ఉంది. అయితే.. అతను ఓపెనర్&zwnj;గా వస్తాడా..? లేదా మిడిలార్డర్&zwnj;లో కెప్టెన్ కోహ్లి అవకాశమిస్తాడో చూడాలి. ఎందుకంటే.. ఈ సిరీస్ ముందు వరకు ఓపెనర్&zwnj;గా ఉన్న కేఎల్ రాహుల్.. గత నాలుగు వన్డేల్లోనూ మిడిలార్డర్&zwnj;లో బ్యాటింగ్ చేశాడు. కానీ.. ఒకటి కూడా చెప్పుకోదగ్గ ఇన్నింగ్స్&zwnj; ఆడలేకపోవడంతో ఐదో వన్డేలో ధావన్ స్థానంలో రాహుల్ మళ్లీ ఓపెనర్&zwnj;గా వచ్చే ఛాన్స్&zwnj;లున్నాయి. ఒకవేళ రహానెకి అవకాశం దక్కకపోతే.. కేదార్ జాదవ్&zwnj; తుది జట్టులోకి రావొచ్చు..!